रायपुर. खेल विभाग की मेजबानी में बुधवार से शुरू हुए स्टेट लेवल ग्रामीण खेल प्रतियोगिता में बड़ा फर्जीवाड़ा देखने को मिला। हॉकी और हैंडबॉल में शामिल होने आईं 22 जिलों की टीमों में से किसी के पास मेडिकल सर्टिफिकेट नहीं था।
28 दांत वाले सही खिलाड़ी...
अंडर-16 अायु वर्ग की इस कॉम्पिटीशन में अधिकारियों ने मैदान पर ही प्लेयर्स के दांत देखे और इसी अाधार पर उन्हें बाहर कर दिया गया। लेकिन टीमों को खेलने से नहीं रोका गया।
मैदान पर बड़ी उम्र के प्लेयर्स को बाहर करने के लिए खेल अधिकारियों ने उनके दांत गिने। जिनके दांत 28 से ज्यादा थे, उन्हें बाहर कर दिया गया। बाकी को खेलने का मौका मिला। कई खिलाड़ियों को तो मैदान पर उतरने ही नहीं दिया गया क्योंकि उनकी उम्र 16 वर्ष से अधिक दिखाई दे रही थी।
मेडिकल सर्टिफिकेट की अनिवार्यता, फिर भी चिंता नहीं
केंद्र सरकार की इस योजना के तहत हर राज्य की टीम नेशनल कॉम्पिटीशन में शामिल होती है। टूर्नामेंट के दौरान खिलाड़ियों के एजुकेशनल सर्टिफिकेट की उम्र को नहीं माना जाता है। हर खिलाड़ी का मेडिकल कराया जाता है और यदि इसमें उसकी उम्र 16 वर्ष से अधिक पाई जाती है तो उसे टूर्नामेंट से बाहर कर दिया जाता है।
लेकिन राज्य स्तरीय स्पर्धा में विभाग की ओर से किसी जिले को बाहर नहीं किया गया बल्कि खिलाड़ियों को ही बाहर कर स्पर्धा में खत्म करने की तैयारी हो रही है। इतना ही नहीं फॉर्म में दिए गए निर्देश के बाद भी कई जिलों की टीमों ने खिलाड़ियों के स्कूल के सर्टिफिकेट तक नहीं लाए।
पत्र लिखकर मांगी जाएगी सफाई
रायपुर जिला के प्रभारी व सहायक संचालक राजेंद्र डेकाटे ने कहा कि जिलों को इस संबंध में निर्देश दिए गए थे लेकिन फिर भी किसी की ओर से सर्टिफिकेट नहीं भेजा गया। राष्ट्रीय स्पर्धा से पहले चयनित खिलाड़ियों का मेडिकल कराया जाएगा और अधिक उम्र के खिलाड़ियों को बाहर किया जाएगा। उन्होंने कहा कि खिलाड़ियों के उम्र जांचने की जिम्मेदारी जिला खेल अधिकारियों पर थी। इस संबंध में खेल संचालनालय को पत्र लिखकर उनसे सफाई मांगने को कहा जाएगा।
50 से अधिक जूनियर खिलाड़ियों काे नुकसान
प्रतियोगिता में अधिक उम्र के खिलाड़ियों को उतारकर टीमें अपने जिले के प्रदर्शन में इजाफा करना चाहती हैं। लेकिन इसके चलते जूनियर खिलाड़ियों का हक मारा जाता है। टूर्नामेंट के दौरान 50 से अधिक खिलाड़ी अधिक उम्र के पाए गए।
आगे की स्लाइड्स में देखें चुनिंदा फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva